CELEX: 62014CN0204
Language: el
Date: 2014-04-23 00:00:00
Title: Υπόθεση C-204/14: Αίτηση προδικαστικής αποφάσεως την οποία υπέβαλε το Tatabányai Közigazgatási és Munkaügyi Bíróság (Ουγγαρία) στις 23 Απριλίου 2014 — István Tivadar Szabó κατά Nemzeti Adó- és Vámhivatal Közép-dunántúli Regionális Adó Főigazgatósága

28.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/4
            
         Αίτηση προδικαστικής αποφάσεως την οποία υπέβαλε το Tatabányai Közigazgatási és Munkaügyi Bíróság (Ουγγαρία) στις 23 Απριλίου 2014 — István Tivadar Szabó κατά Nemzeti Adó- és Vámhivatal Közép-dunántúli Regionális Adó Főigazgatósága
   (Υπόθεση C-204/14)
   2014/C 245/06
   Γλώσσα διαδικασίας: η ουγγρική
   
      Αιτούν δικαστήριο
   
   Tatabányai Közigazgatási és Munkaügyi Bíróság
   
      Διάδικοι στην υπόθεση της κύριας δίκης
   
   
      Προσφεύγων: István Tivadar Szabó
   
      Καθής: Nemzeti Adó- és Vámhivatal Közép-dunántúli Regionális Adó Főigazgatósága
   
      Προδικαστικά ερωτήματα
   
   
               1)
            
            
               Υποχρεούται ο εθνικός δικαστής στο πλαίσιο ένδικης διοικητικής διαφοράς —αντικείμενο της οποίας είναι ο δικαστικός έλεγχος αποφάσεως που έχει εκδοθεί από διοικητική αρχή κράτους μέλους, μετά από προσφυγή που άσκησε ο θιγόμενος ιδιώτης— να εξετάσει εάν ο εθνικός κανόνας δικαίου επί του οποίου βασίζεται η διοικητική απόφαση είναι αντίθετος σε διάταξη του δικαίου της Ένωσης, η οποία εφαρμόζεται απευθείας και επιπλέον ασκεί επιρροή στην υπόθεση της κύριας δίκης;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα, υποχρεούται ο εθνικός δικαστής να προβεί στην εξέταση αυτήν αυτεπαγγέλτως ή μόνον σε περίπτωση που ένας από τους διαδίκους προβάλει ρητώς την παραβίαση του δικαίου της Ένωσης;
            
         
               3)
            
            
               Έχουν τα άρθρα 26, παράγραφος 2, 35 και 56 ΣΛΕΕ την έννοια ότι αντιτίθενται σε νομοθετική ρύθμιση κράτους μέλους όπως αυτή των άρθρων 24/C και 24/D (του νόμου XCIII του 2003 για τον φορολογικό κώδικα) όταν, δυνάμει της νομοθετικής αυτής ρυθμίσεως, εταιρία ουγγρικού δικαίου που ασκεί την εμπορική δραστηριότητά της εν μέρει σε άλλα κράτη μέλη της Ευρωπαϊκής Ένωσης δεν μπορεί να προσλάβει ως διευθύνοντα Ούγγρο πολίτη που είχε διατελέσει προηγουμένως διευθύνων άλλης εταιρίας ουγγρικού δικαίου με δραστηριότητα στην ημεδαπή αγορά, για τον λόγο και μόνον ότι η άλλη αυτή εταιρία έχει σωρεύσει συγκεκριμένου ύψους φορολογική οφειλή, εφόσον η σώρευση της φορολογικής αυτής οφειλής δεν είναι καταλογιστέα στον εν λόγω Ούγγρο πολίτη υπό την ιδιότητα του πρώην διευθύνοντος;